stanford-oval/wikipedia huggingface dataset:
Fila Helsinki
Toiminta

Filan seurakunnan jäsenet ovat pääosin 20–35-vuotiaita kaupunkilaisia. Suomen toiseksi vanhin helluntaiseurakunta on henkistä sukua australialaislähtöiselle Hillsong-kirkolle, jonka lähin toimipiste on Tukholmassa. Filan toiminta on kolmikielistä. Seurakunta on järjestänyt muun muassa Summer Hangout-iltoja. Filan kokouksissa 5–10 prosenttia on ensikertalaisia. Seurakunta on järjestänyt tapahtumia myös yökerhoissa.
Filadelfia-seurakunta järjestää jumalanpalvelusten lisäksi teemapäiviä, naisten tilaisuuksia, nuoriso- ja eläkeläistyötä, kotiapua, konsertteja, retkiä ja leiritoimintaa. Se järjestää myös solutoimintaa ja johtajuuskoulutusta. Seurakunta järjesti vuosikymmenien ajan raamattukoulutusta evankelistoille ja avusti Uudenmaan helluntaiseurakuntia. Se omisti vuoteen 2017 asti Sipoossa Svartholmenin leirikeskuksen, joka on palvellut kaikkia Uudenmaan helluntaiseurakuntia.
Seurakunnan johtajat

Gerhard Smidt (1920–1925)
Eino I. Manninen (1925–1927)
Lauri Mömmö (1927–1933)
Anton William Rosenberg (1933–?)
Tage Sjöberg (?–1941)
Lars-Eric Bergstén (1942–1948)
Andreas Ericson (1948–1951)
David Klemetz (1951–1983)
Kenneth Grönroos (1983-1993)
Ralf Dahl (1993-?)
Harry Blomberg (?-2004)
Kenneth Grönroos (2004–2012)
Johan Forsbäck ja Lotta Forsbäck (2012→)
vt. Petter Kohonen (2022–2023)
Aiheesta muualla

Kuvia tai muita tiedostoja aiheesta Fila Helsinki Wikimedia Commonsissa
Fila Helsingin verkkosivut
Fila Helsingin YouTube-kanava
Fila Helsingin Instagram-kanava
Freefallin

| ”Freefallin” Zoë Badwi |
| --- | --- | --- |

Singlen tiedot
 Albumilta: Zoë
 Julkaistu: 16. heinäkuuta 2010
 Tuottaja(t): Denzal Park
 Tyylilaji: dancepop
 Kesto: 03.16
 Levy-yhtiö: Neon Records
Zoë Badwin muut singlet
| ”In the Moment” 2009 | ”Freefallin” 2010 | ”Accidents Happen” 2010 |
Freefallin on australialaisen laulaja-lauluntekijä Zoë Badwin kappale. Sen sanoitti Amy Pearson ja tuotti Denzal Park. Se julkaistiin digitaalisesti ladattavana singlenä 16. heinäkuuta 2010.
Kappalelista

Australian Digital Download
1. Freefallin (3:16)
French Digital Download
1. FreeFallin' (Radio Edit) (3:16)
2. FreeFallin' (6:07)
3. FreeFallin' (Acoustic) (2:43)
Complete Digital Download
1. Freefallin (Denzal Park Remix) (6:07)
2. Freefallin' (Tv Rock & Nordean Remix) (7:26)
3. Freefallin' (Moto Blanco Radio Edit) (3:38)
4. Freefallin' (WAWA Radio Edit) (2:35)
5. Freefallin' (Hardforze Remix) (5:26)
6. Freefallin' (Tune Brothers Remix) (7:45)
7. Freefallin' (Alex Mac 2.0 Remix) (6:07)
8. Freefallin' (Blaze Tripp Remix) (5:50)
9. Freefallin' (I Am Sam Remix) (6:52)
10. Freefallin' (UK Radio Edit) (2:35)
11. Freefallin' (Acoustic) (2:43)
Listasijoitukset

| Listat (2010) | Paras sijoitus |
| --- | --- |
Australia (ARIA Charts): 9
Uusi-Seelanti (Radioscope): 71
Listasijoitukset > Palkinnot

| Valtio | Palkinto |
| --- | --- |
Australia (ARIA Charts): Platinaa
Käännös suomeksi
Georgian lari

| Georgian lari |
| --- | --- |
 20, 50 ja 100 larin setelit.
ISO 4217 -koodi:  GEL
Keskuspankki:  Georgian pankki
Esitelty:  1995
Symboli:  ₾
Käyttäjät:   Georgia
Jaettava yksikkö:  tetri
Lari (georg. ლარი, ISO 4217 -koodi GEL) on Georgian rahayksikkö. 1 lari jaetaan 100 tetriin (georg. თეთრი). Lari on Georgiassa ainoa laillinen maksuväline, ja oikeus laskea niitä liikkeelle on Georgian pankilla. 10. elokuuta 2024 yksi euro vastasi noin 2,94 laria, eli yksi lari oli noin 0,34 euroa.
Lari otettiin käyttöön 2. lokakuuta 1995 muutamia vuosia Neuvostoliiton hajoamisen jälkeen. Valuutan nimeksi otettu ”lari” tarkoittaa vanhassa georgian kielessä ”kätköä”, ”aarretta” tai ”omaisuutta”; ”tetri” on myös vanha rahayksikön nimi, joka on ollut käytössä jo 1200-luvulla. Ensimmäiseen vuoden 1995 setelisarjaan kuuluivat 1, 2, 5, 10, 50 ja 100 larin setelit. Myöhemmin on otettu käyttöön myös 20 ja 200 larin setelit, ja niitä on uudistettu useita kertoja. 1995 laskettiin liikkeelle myös 1, 2, 5, 10, 20 ja 50 tetrin kolikot. Ne suunnitteli Elgudža Amašukeli, Nodar Malazonia ja Batšana Malazonia ja ne on valmistettu ruostumattomasta teräksestä. Myöhemmin vuonna 2000 Georgian pankki laski liikkeelle Jeesuksen syntymän 2000-vuotisjuhlan ja Georgian valtion 3000-vuotisjuhlan muistoksi 10 larin kolikkoja, ja vuonna 2006 liikkeelle laskettiin uudenlainen 50 tetrin kolikko ja 1 ja 2 larin kolikot.
Kolikoihin ja seteleihin on kuvattu georgialaisia kansallissymboleja ja maan historian kannalta tärkeitä henkilöitä ja paikkoja. Kaikkiin kolikoihin on kuvattu joko aurinkosymboli bordžgali tai Georgian vaakuna; muihin aiheisiin lukeutuvat viiniköynnöksen kärhi, riikinkukko, Alazanin laaksosta löydetty leijonapatsas, Gelatin luostarista löydetty Pyhää Mamaita esittävä hopeakorkokuva, uroshirvi Niko Pirosmanin maalauksesta ja aarnikotka Samtavisin kirkon reliefistä. Seteleihin kuvattuihin henkilöihin kuuluvat Niko Pirosmani (1 lari), Zakaria Paliašvili (2 laria), Ivane Džavakhišvili (5 laria), Akaki Tsereteli (10 laria), Ilia Tšavtšavadze (20 laria), kuningatar Tamar (50 laria), Šota Rustaveli (100 laria) ja Kakutsa Tšoloqašvili (200 laria).
Aiheesta muualla

Kuvia tai muita tiedostoja aiheesta Georgian lari Wikimedia Commonsissa
| Tämänhetkiset GEL-vaihtokurssit |
| --- | --- |
XE.com:sta:: AUD CAD CHF EUR GBP HKD JPY USD
OANDA.com:sta:: AUD CAD CHF EUR GBP HKD JPY USD
Gasolin’

Gasolin' oli tanskalainen rock-yhtye.
Gasolin' perustettiin vuonna 1969, ja se oli suosionsa huipulla 1970-luvulla. Varhaisimmat singlet olivat englanninkielisiä, mutta pian yhtye otti pääasialliseksi laulukielekseen tanskan.
Gasolin'in viimeinen studioalbumi ilmestyi marraskuussa 1977. Yhtyeen entiset jäsenet ovat jatkaneet uriaan, menestyneimmin Kim Larsen, jonka albumia Midt om natten myytiin Tanskassa yli 532 000 kappaletta.
Gasolin'in tunnetuimpia albumeita ovat Gasolin' 3 (1973), Gas 5 (1975) ja Efter endnu en dag (1976).
Diskografia

Gasolin'  (1971) CBS
Gasolin' 2 (1972) CBS
Gasolin' 3 (1973) CBS
Gasolin'  (1974) CBS
The Last Jim (1974) CBS
Stakkels Jim (1974) CBS
Gas 5 (1975) CBS
Live sådan (1976 - live record) CBS
What a Lemon (1976) Epic EPC (NL)
Efter endnu en dag (1976) CBS
Gør det noget (1977) CBS
Killin' Time (1978) CBS
Live i Skandinavien (1978 - live record) CBS
Supermix 1 (1980 - compilation) CBS
Supermix (1980 - compilation) CBS
Rabalderstræde Forever (1991 - compilation) CBS
Derudaf Forever (1993 - live record) COL
A Foreign Affair (1997 - compilation) COL
Gasolin' Forever (1999 - compilation) COL
The Early Years (2000 - compilation) COL
A Foreign Affair II (2002 - compilation) COL
The Black Box (2003 - box set) COL
Masser af succes (2009 - compilation)
Aiheesta muualla

Kjukken.dk – Kim Larsens Gasolin’s Diskografie (Arkistoitu – Internet Archive)
Brødre i Ånden, "dän"
Günter Reisch

Günter Julius Hermann Reisch (24. marraskuuta 1927 Berliini – 24. helmikuuta 2014) oli saksalainen elokuvaohjaaja ja -käsikirjoittaja. Hän syntyi Berliinissä, kasvoi vuodesta 1934 Potsdamissa ja teki jo vuonna 1950 yhteistyötä Kurt Maetzigin kanssa.
Reischin myöhemmältä uralta on peräisin muun muassa elokuva Anton der Zauberer (1977). Hän kuului Akademie der Künsteen ja Deutsche Filmakademieen.
Aiheesta muualla

Günter Reisch Internet Movie Databasessa. (englanniksi)
George Monck

George Monck, Albemarlen ensimmäinen herttua.
George Monck, Albemarlen ensimmäinen herttua (6. joulukuuta 1608 Devon – 3. tammikuuta 1670 Lontoo) oli englantilainen sotilas ja poliitikko, jolla oli merkittävä rooli restauraatiossa eli monarkian palauttamisessa Englantiin yksitoista vuotta kestäneen tasavallan ajan jälkeen. Hän osallistui kahdeksankymmenvuotiseen sotaan, Irlannin kapinan kukistamiseen sekä Englannin sisällissotaan aluksi rojalistien puolella ja vuodesta 1646 parlamentin puolella.
Englannin protektoraatin viimeisinä vuosina Monck oli joukkoineen Skotlannissa. Hän ulotti ensimmäistä kertaa Skotlannin historiassa englantilaisten vallan Ylämaihin ja Skotlannin saarille. Monck aloitti marssin etelään tammikuussa 1660 lumipeitteistä tietä pitkin. Hän määräsi miehet kahlaamaan Tweedjoen yli, koska silta oli liian pieni kuudelle tuhannelle sotilaalle. Lontoossa hänet valittiin uuteen rojalistienemmistöiseen parlamenttiin, joka kutsui Kaarle II:n takaisin Englantiin ja toteutti restauraation. Monck hajotti New Model Armyn lukuun ottamatta omaa rykmenttiään, joka on vielä nykyäänkin olemassa. Kuningas palkitsi Monckin lukuisilla arvonimillä sekä Sukkanauharitarikunnan jäsenyydellä.
Aiheesta muualla

Wikimedia Commonsissa on kuvia tai muita tiedostoja aiheesta .
George Monck's Observations upon Military & Political Affairs: The foremost English handbook of Generalship and Statecraft
September 1, 1651 the day a fifth of Dundee’s population were massacred Dundee Evening Telegraph
Giacinto Berloco

Giacinto Berloco (s. 31. elokuuta 1941 Altamura) on italialainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihittiin papiksi 19. maaliskuuta 1966 ja nimitettiin Fidenaen titulaariarkkipiispaksi sekä apostoliseksi pro-nuntiukseksi Zimbabween ja apostoliseksi delegaatiksi Mosambikiin 15. maaliskuuta 1990. Piispaksi vihkiminen seurasi 5. huhtikuuta. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.
Berloco sai 17. heinäkuuta 1993 nimityksen apostoliseksi nuntiukseksi Costa Ricaan. 5. toukokuuta 1998 hän sai siirron nuntiukseksi El Salvadoriin ja Belizeen. 24. helmikuuta 2005 hänet nimitettiin nuntiukseksi Venezuelaan. 18. kesäkuuta 2009 hän sai siirtona nimityksen nuntiukseksi Belgiaan; 24. heinäkuuta 2009 hänet nimitettiin tämän lisäksi nuntiukseksi Luxemburgiin.
Gonzo-journalismi

Alun perin Hunter S. Thompsonin käyttämä tunnus Gonzon nyrkki.
Gonzo-journalismi on journalismin muoto, joka on saanut vaikutteita undergroundista. Gonzo-journalismissa kyseenalaistetaan yleisesti hyväksytyt arvot. Tyylillisesti sille on tyypillistä muun muassa liioitellun retorinen kielenkäyttö sekä erikoiset ilmaisut. Gonzo-journalismille on ominaista myös kertojan omien havaintojen korostaminen ja pikkuseikkojen esille tuominen.[lähde? ]
Gonzon perustajana pidetään yhdysvaltalaista Hunter S. Thompsonia.[lähde? ]
Sanan alkuperä

Gonzo tarkoittaa cajun-slangiksi samaa kuin "soittaa mielipuolisesti". Journalismissa termiä käytti ensimmäisen kerran Boston Globe Magazinen kolumnisti Bill Cardoso vuonna 1968, kun hänen kollegansa Hunter S. Thompson oli soittanut rakastamaansa James Bookerin Gonzo-nimistä kappaletta tauotta heidän yhteisessä motellihuoneessaan.
»Tuona iltana Cardoso nimitteli Hunteria leikillään ”Gonzo-äijäksi”. Kun Hunter myöhemmin lähetti Cardosolle Kentucky Derby -juttunsa, palautetekstissä luki jotain tyyliin: “Hunter, sehän on puhdasta Gonzo-journalismia!”» 
()
Thompsonin kirjoista tunnetuin on Pelkoa ja inhoa Las Vegasissa (1971), jossa esiintyy tohtori Gonzo -niminen hahmo.
Suomessa

Suomessa gonzo-journalismiksi on kutsuttu ainakin Mattiesko Hytösen Helsingin Sanomiin kirjoittamia kolumneja, Walter de Campin (oik. Kari Lempinen) City-lehdessä pitämää Hienoa elämää -palstaa, Juho Juntusen kirjaa Tuuliajolla – Suuri rock and roll -risteily, Nalle Östermanin blogikirjoituksia Rumba-lehden verkkosivuilla, ”Tozimiehen kolumneja” Egorazzi-lehdessä sekä Ari Lahdenmäen ja Riku Rantalan kirjaa Isänmaan asialla.
Hymy-lehteen 1960-luvulla kirjoittaneen Veikko Ennalan pakinoita ja lehtijuttuja voidaan pitää yhtenä ensimmäisistä suomalaisista gonzo-journalismin ilmentymistä. Ennala esitteli usein kirjoituksissaan omaa elämäänsä, lapsuuttaan ja perheenjäseniään.
Ford Crown Victoria

| Ford Crown Victoria |
| --- | --- |
 Toisen sukupolven Crown Victoria.
Valmistustiedot
Valmistusmaa:   Yhdysvallat  Kanada
Valmistaja:  Ford Motor Company
Valmistusvuodet:  1991–2011
Korimalli:  4-ovinen sedan
Luokka:  Full-size
Edeltäjä:  Ford LTD Crown Victoria
Teknisesti samankaltaisia:  Mercury Grand Marquis Mercury Marauder Lincoln Town Car
Ford Crown Victoria oli Ford Motor Companyn lähinnä Yhdysvaltojen markinnoille suunnattu iso auto. Auto on edelleen yleisessä käytössä poliisiautona ja taksina Yhdysvalloissa. Auton viimeinen sukupolvi alkoi 1998 ja sen valmistus lopetettiin 2011.
Mallit > 1955–1956

Ensimmäinen Crown Victoria oli 2-ovinen, kuuden hengen coupé.
Mallit > 1979-1991

Ford LTD Crown Victoria oli edellisestä poiketen suurikokoinen, 4-ovinen sedan jota käytettiin aikanaan taksi-ja poliisikäytössä.
Mallit > Ensimmäinen sukupolvi (1992–1997)

Myös ensimmäisen sukupolven Crown Victoria oli poliisi-ja taksikäytössä. Autoon oli saatavilla 4,6-litrainen V8-moottori.
Mallit > Toinen sukupolvi (1998–2012)

Toisen sukupolven Crown Victoria on merkittävässä poliisi- ja taksikäytössä kuten edeltäjänsäkin. Tätä autoa myytiin myös Lähi-idässä. Autoa valmistettiin Kanadassa, autossa oli 4,6-litran V8, kuten edeltäjässäänkin. Poliisimallin nimi vuodesta 1998 on Police Interceptor. Se on yleisin poliisiauto Pohjois-Amerikassa. Auto on nimestään huolimatta erikoisvarusteltu Crown Victoria.
Aiheesta muualla

Kuvia tai muita tiedostoja aiheesta Ford Crown Victoria Wikimedia Commonsissa
Yhdysvalloissa myymä tai valmistama mallisto
| --- | --- |
Nykyiset henkilöautot:  Fiesta | Focus | Fusion / Fusion Energi | Mustang | Taurus
Nykyiset SUV:t, vanit ja hyötyajoneuvot:  EcoSport | Edge | Escape | Expedition | Explorer | Flex | F-sarja | Ranger | Super Duty | Transit | Transit Connect
Tuotannosta poistuneet henkilöautot:  Quadricycle | A / AC | C | B | F | K | N / R / S | T | A (1927) | B / 18 / 40  | 48 | 1937 Ford | De Luxe Ford | 1941 Ford | 1949 Ford | 1952 Ford | 1955 Ford | 1957 Ford | 1960 Ford | 300 | Aspire | C-Max / C-Max Energi | Crown Victoria | Contour | Country Sedan | Country Squire | Crestline | Custom | Custom Deluxe | Customline | Deluxe | Elite | Escort | Think Neightbour | EXP | Fairlane | Fairmont | Falcon | Festiva | Five Hundred | Galaxie | Granada | GT | GT40 | LTD | LTD II | Mainline | Maverick | Pinto | Probe | Shelby Mustang | Special | Standard | Station Wagon | Super Deluxe | Telstar | Tempo | Thunderbird | Torino | V8 | XL
Tuotannosta poistuneet SUV:t, vanit ja hyötyajoneuvot:  Trucks 1903-1919 | Trucks 1920-1929 | Trucks 1930-1939 | Trucks 1940-1949 | Trucks 1950-1959 | Trucks 1960-1969 | Trucks 1970-1979 | Trucks 1980-1989 | Trucks 1990-1999 | Trucks 2000-2009 | E | TT | AA | BB | F-sarja | B-sarja | C-sarja | L-sarja | M151 MUTT | Cargo | LCF | Courier | E-sarja | Econoline | Aerostar | Bronco | Bronco II | Escape Hybrid | Excursion | Freestar | Freestyle | Ranchero | Taurus X | Windstar
1955 Crown Victoria
Ensimmäisen sukupolven Crown Victoria
Toisen sukupolven Crown Victoria
Gold and the Woman

| Gold and the Woman |
| --- | --- |

Ohjaaja:  James Vincent
Käsikirjoittaja:  Mary Murillo Daniel Roosevelt
Tuottaja:  William Fox
Pääosat:  Theda Bara
Valmistustiedot
Valmistusmaa:   Yhdysvallat
Tuotantoyhtiö:  Fox Film Corporation
Levittäjä:  20th Century Studios
Ensi-ilta:   13. maaliskuuta 1916
Kesto:  60 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
Gold and the Woman on vuonna 1916 ensi-iltansa saanut James Vincentin ohjaama yhdysvaltalainen mykkä western-tyylinen draamaelokuva, jonka pääosassa on Theda Bara. Gold and the Woman kertoo puoliverisen Juliet DeCordovan kostosta espanjalaisten konkistadorien jälkeläisille.
Gold and the Woman kuvattiin työnimellä Retribution sen tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuva sai ensi-iltansa Yhdysvalloissa 13. maaliskuuta vuonna 1916. Elokuvan oletetaan olevan kadonnut.
Näyttelijät

| 0 | 1 | 2 |
| --- | --- | --- |
|  Theda Bara  | … |  Juliet DeCordova   |
|  Alma Hanlon  | … |  Hester Gray   |
|  H. Cooper Cliffe  | … |  eversti Ernest Dent   |
|  Harry Hilliard  | … |  Lee Duskara   |
|  Carleton Macy  | … |  Dugald Chandos   |
|  Chief Black Eagle  | … |  päällikkö Duskara   |
|  Carter B. Harkness  | … |  Leelo Duskara   |
|  Frank Whitson  | … |  Montrevor   |
|  Pauline Barry  | … |  Ethel   |
|  Hattie Delaro  | … |  hoitaja   |
|  Howard Missimer  | … |  Finlay   |
|  Joseph Hamlsh  | … |  Murray   |
|  Frances Ne Moyer  | … |  Murrayn tytär   |
Aiheesta muualla

Gold and the Woman Internet Movie Databasessa (englanniksi)
Gold and the Woman AllMoviessa. (englanniksi)
Gold and the Woman Silent eran sivuilla (englanniksi)
Gold and the Woman TCM Movie Databasessa (englanniksi)
Günter Perleberg

| Mitalit> Miesten ratamelonta.Maa:   Saksa. Olympialaiset  | Mitalit> Miesten ratamelonta.Maa:   Saksa. Olympialaiset  | Mitalit> Miesten ratamelonta.Maa:   Saksa. Olympialaiset  | Miesten ratamelonta> Maa:   Saksa. |
| --- | --- | --- | --- |
|  Kultaa | Rooma 1960 | K-1 4×500 m |  |
|  Hopeaa | Tokio 1964 | K-4 1000 m |  |
Maa:   Itä-Saksa
| MM-kilpailut  | MM-kilpailut  | MM-kilpailut  |  |
|  Kultaa | Jajce 1963 | K-4 1000 m |  |
|  Pronssia | Jajce 1963 | K-1 4×500 m |  |
Günter Perleberg (17. maaliskuuta 1935 Brandenburg an der Havel – 1. elokuuta 2019 Garbsen) oli saksalainen, myös Itä-Saksaa edustanut, ratameloja, olympiavoittaja ja maailmanmestari.
Perleberg voitti kajakkiyksikköviestissä olympiakultaa Roomassa 1960 ja kajakkinelikoiden 1000 metrillä olympiahopeaa Tokiossa 1964. Vuoden 1963 MM-kilpailuissa Perleberg voitti Itä-Saksaa edustaen kajakkinelikoiden 1000 metrillä maailmanmestaruuden ja kajakkiyksikköviestissä pronssia. Vuonna 1963 hän loikkasi Länsi-Saksaan. Perleberg kuoli Garbsenissa 84-vuotiaana 1. elokuuta 2019.
Aiheesta muualla

Günter Perleberg Kansainvälinen olympiakomitea. (englanniksi)
Gert Wingårdh

Gert Wingårdh vuonna 2017.
Gert Wingårdh (s. 26. huhtikuuta 1951 Skövde, Ruotsi) on ruotsalainen arkkitehti.
Wingårdh on merkittävä vaikuttaja ruotsalaisella arkkitehtuurialalla. Hänen päätoimistonsa on Göteborgissa ja sivutoimistonsa Tukholmassa. Vuonna 2007 Wingårdhin toimistossa työskenteli 120 henkilöä.
Wikimedia Commonsissa on kuvia tai muita tiedostoja aiheesta .
HMS Barham

HMS Barham on ollut kolmen Britannian Kuninkaallisen laivaston aluksen nimenä.
HMS Barham (1811), 74-tykkinen Armada-luokan kolmannen luokan linjalaiva
HMS Barham (1889), risteilijä
HMS Barham (1914), Queen Elizabeth-luokan taistelulaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Barham”, voi hakea sivunnimihaulla, laajalla sivunnimihaulla tai tekstihaulla.
Giacomo Antonio Perti

Giacomo Antonio Perti
Giacomo Antonio Perti (6. kesäkuuta 1661 Bologna – 10. huhtikuuta 1756 Bologna) oli italialainen barokin ajan säveltäjä. Hän opiskeli musiikkia aluksi setänsä Lorenzo Pertin sekä Rocco Laurentin johdolla; sittemmin hän sai opetusta kontrapunktissa Petronio Franceschinilta. Hän työskenteli muun muassa maestro di cappellana Bolognan San Pietro -tuomiokirkossa setänsä Lorenzo Pertin seuraajana vuodesta 1690 ja sitten San Petroniossa vuodesta 1696 kuolemaansa. Hänen johdollaan opiskelivat Giuseppe Torelli ja Giovanni Battista Martini. Hänet tunnetaan varsinkin hengellisestä vokaalimusiikistaan. Hänen tuotantoonsa kuuluu muun muassa lukuisia messuja, oopperoita ja oratorioita.
Aiheesta muualla

Perti Choralwikissä (Arkistoitu – Internet Archive)
Gonzalo Montiel

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Gonzalo Ariel Montiel
Syntymäaika: 1. tammikuuta 1997 (ikä 27)
Syntymäpaikka: González Catán, Argentiina
Pelipaikka: laitapuolustaja
Pituus: 176 senttimetriä
Seura
Seura: Sevilla
Junioriseurat
: River Plate
Seurat
| Vuodet | Seura | O | (M) |
| 2016–2021 | River Plate | 72 | (3) |
| 2021– | Sevilla | 46 | (1) |
| 2023– | → Nottingham Forest | 4 | (0) |
Maajoukkue
| 2019– | Argentiina | 24 | (1) |
 Seurajoukkueuran tilastot kattavat vain kansalliset sarjat, päivitetty 31. lokakuuta 2023.  Maajoukkueuran tilastot päivitetty 31. lokakuuta 2023.
| Mitalit> Maa:   Argentiina.Miesten jalkapallo.MM-kilpailut  | Mitalit> Maa:   Argentiina.Miesten jalkapallo.MM-kilpailut  | Mitalit> Maa:   Argentiina.Miesten jalkapallo.MM-kilpailut  | Maa:   Argentiina> Miesten jalkapallo. |
| --- | --- | --- | --- |
|  Kultaa | Qatar 2022 | Jalkapallo |  |
| Copa América  | Copa América  | Copa América  |  |
|  Kultaa | Brasilia 2021 | jalkapallo |  |
|  Kultaa | Yhdysvallat 2024 | jalkapallo |  |
Gonzalo Montiel (s. 1. tammikuuta 1997 González Catán) on argentiinalainen jalkapalloilija, pelipaikaltaan puolustaja. Hän edustaa espanjalaisseura Sevillaa. Hän pelaa myös Argentiinan maajoukkueessa ja oli voittamassa maailmanmestaruutta 2022.
Seurajoukkueura

Montiel pelasi ensimmäisen pääsarjaottelunsa Club Atlético River Platessa huhtikuussa 2016. Hän oli vuonna 2018 voittamassa Copa Libertadoresia. Argentiinan-mestaruuden hän voitti 2021, Copa Argentinan 2016, 2017 ja 2019 sekä Recopa Sudamericanan 2019. Hän pelasi Argentiinan pääsarjassa 72 ottelua ja teki kolme maalia. Copa Libertadoresissa hän teki pelaamissaan 45 ottelussa kolme ja syötti kymmenen maalia.
Montiel siirtyi Espanjan Primera Divisiónin Sevillaan 11 miljoonalla eurolla kesällä 2021. Hän pelasi kauden 2023–2024 lainalla Englannin Valioliigan Nottingham Forestissa.
Maajoukkueura

Montiel edusti Argentiinaa alle 20-vuotiaiden maailmanmestaruuskilpailuissa vuonna 2017. Hän pelasi Argentiinan A-maajoukkueessa ensimmäiset ottelunsa maaliskuussa 2019 Venezuelaa ja Marokkoa vastaan. Syyskuussa 2019 hän pelasi kolmannen maaottelunsa Chileä ja neljännen Meksikoa vastaan. Ensimmäisen MM-karsintaottelunsa hän pelasi Ecuadoria vastaan lokakuussa 2020. Hän pelasi neljä ottelua, mukaan lukien loppuottelun Brasiliaa vastaan Argentiinan voittaessa Copa Américan 2021. Hän pelasi MM-kilpailuissa 2022 neljässä ottelussa. Loppuottelussa Ranskaa vastaan hän tuli kentälle jatkoajan alkaessa, ja laukoi rangaistuspotkukilpailussa Argentiinan maailmanmestaruuden ratkaisseen viimeisen maalin.
Giancarlo Giannini

| Giancarlo Giannini |
| --- | --- |

Henkilötiedot
Syntynyt: 1. elokuuta 1942 (ikä 82) La Spezia, Liguria, Italia
Ammatti:  näyttelijä, ääninäyttelijä
Puoliso:  Livia Giampalmo (1967-1975)
Näyttelijä
Aktiivisena:  1965–
Merkittävät roolit:  René Mathis (Casino Royale, 007 Quantum of Solace)
Aiheesta muualla
IMDb
Elonet
Giancarlo Giannini (s. 1. elokuuta 1942 La Spezia, Liguria, Italia) on italialainen näyttelijä ja ääninäyttelijä. Gianninilla on poika, Adriano Giannini, joka on myös näyttelijä ja ääninäyttelijä.
Ura

Giannini opiskeli roomalaisessa Accademia Nazionale d'Arte Drammaticassa näyttelemistä, ja hänen ensiesiintymisensä oli italialaisessa elokuvassa Fango sulla metropoli vuonna 1965. Giannini oli ehdokkaana vuoden 1976 Parhaan miespääosan Oscar-palkintoon Lina Wertmüllerin elokuvasta Mies joka osti elämänsä (Pasqualino Settebellezze). Hänen hyvän englannin kielen taitonsa ansiosta hän on saanut useita hyviä rooleja Hollywoodissa, yksi huomattavimmista rooleista on komisario Renaldo Pazzi elokuvassa Hannibal.
Gianninin tunnetuin viimeaikainen roolisuoritus on ranskalainen agentti René Mathis James Bond -elokuvissa Casino Royale ja 007 Quantum of Solace.
Giannini sai oman muistolaattansa Hollywood Walk of Famelle vuonna 2023.
Freestylehiihto talviolympialaisissa 2018

| Freestylehiihto talviolympialaisissa 2018   |
| --- | --- | --- | --- | --- | --- | --- | --- |
| Hypyt |  | miehet | naiset |  |  |  |  |
| Halfpipe |  | miehet | naiset |  |  |  |  |
| Kumparelasku |  | miehet | naiset |  |  |  |  |
| Skicross |  | miehet | naiset |  |  |  |  |
| Slopestyle |  | miehet | naiset |  |  |  |  |

| n · k ·  | n · k ·  | n · k ·  | n · k ·  |  |  |  |  |
Freestylehiihdossa kilpailtiin Pyeongchangin 2018 talviolympialaisissa 9.–23. helmikuuta Bokwang Phoenix Parkissa.
Freestylehiihdossa sekä miehillä että naisilla oli yhteensä viisi tapahtumaa: kumparelasku, hypyt, halfpipe, skicross sekä slopestyle.
Menestynein maa oli neljä kultaa ja yhteensä seitsemän mitalia voittanut Kanada.